<classify> SERIKALI ya Kenya inajipanga kuanza kuuza mafuta nje ya nchi baada ya Juni mwaka jana kuanza kuzalisha nishati hiyo.Taifa hilo liligundua mafuta mwaka 2012 katika mkoa wa Turkana, ulio kaskazini mwa nchi hiyo na inakisia itazalisha kiwango kinachofikia mapipa milioni 560 kwa mwaka. Ni miezi minane hadi sasa serikali inasafirisha mapipa zaidi ya 100 kila siku kutoka katika visima vya mafuta mjini Turkana kwenda Mombasa. Kufikia sasa, tayari Kenya imetoa mapipa 80,000 ambayo yanaendelea kuhifadhiwa kwenye matangi yaliyo mjini Lokichar.Kwa mujibu wa serikali, hadi kufikia Mei mwaka huu Kenya inatarajia kuongeza kiwango cha uzalishaji wa mafuta hadi kufikia mapipa 2,000 kwa siku ambayo yatakuwa yakisafirishwa na malori. Visima vingine vya mafuta vitachimbwa na kufikia visima 300. Hivi karibuni Rais Uhuru Kenyatta alisema serikali yake imeweka mikakati ya kisheria, kuhakikisha kwamba wakati bidhaa hiyo itaanza kuuzwa, haitakuwa laana wala kuleta mvutano kama ulioshuhudiwa katika baadhi ya nchi zilizogundua mafuta katika siku za karibuni. Kenya imejiunga na Uganda na kuwa nchi ya pili ya Afrika Mashariki kuzalisha mafuta.  <topic>: kitaifa 